S-45/2017

Dómur:

I

Mál þetta, sem dómtekið var fyrr í dag, höfðaði lögreglustjórinn á höfuðborgarsvæðinu með ákæru 31. janúar 2017 á hendur ákærða, X, kt. [...], [...], [...];

„Fyrir eftirgreind hegningar og umferðarlagabrot:

1. Líkamsárás í [...] með því að hafa þriðjudaginn 1. september 2015 á heimili sínu að [...] veist að sambýliskonu sinni A, kt. [...] og kýlt hana og sparkað í ásamt því að taka hana hálstaki, allt með þeim afleiðingum að A hlaut tannarbrot, tannarliðhlaup, yfirborðsáverka á augnloki, augnsvæði, hálsi og víðar um líkamann svo og tognun og ofreynslu á mjöðm, lendarhrygg og hálshrygg.

Mál 007201551737

2. Akstur sviptur ökurétti og ekki sinnt skyldum sínum við umferðaróhapp í Reykjavík með því að hafa sunnudaginn 9. október 2016 á bifreiðastæði við bensínafgreiðslustöð N1 á Bíldshöfða ekið bifreiðinni [...] sviptur ökurétti og bakkað henni á bifreiðina [...] sem stóð þar kyrrstæð á bifreiðastæði og skömmu síðar ekið á brott án þess að sinna skyldum sínum við umferðaróhapp.

Mál 007201659286

Telst brot í 1. lið varða við 1. mgr. 218. gr. almennra hegningarlaga nr. 19/1940 og brot í 2. lið við 1. mgr. 48. gr. og 1. mgr. 10. gr., allt sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Vegna málsins gerir Ó-kk-nf Ö-kk-nf B-kk-nf, hdl. f.h. A, kt. [...], hér eftir nefndur brotaþoli, þá kröfu að ákærði verði dæmdur til að greiða brotaþola kr. 1.560.327,ásamt vöxtum af kr. 1.500.000, skv. 1. mgr. 8. gr. laga um vexti og verðtryggingu nr. 38/2001 frá 2. september 2015 en síðan dráttarvaxta af kr. 1.560.327, samkvæmt 9. gr., sbr. 1. mgr. 6. gr., sömu laga að liðnum mánuði frá birtingu kröfunnar til greiðsludags. Einnig er þess krafist að hinum kærða verði gert að greiða brotaþola málskostnað/réttargæsluþóknun að skaðlausu, skv. síðar framlögðum málskostnaðarreikningi eða að mati réttarins, að viðbættum virðisaukaskatti, fyrir að halda fram bótakröfu sinni í málinu, skv. 3. mgr. 176. gr. laga um meðferð sakamála nr. 88/2008.“

II

Dómari gaf út fyrirköll í málinu 27. febrúar 2017, 16. mars 2017 og 3. apríl 2017 en birting þeirra tókst ekki. Fyrirkall var enn á ný gefið út 10. maí 2017 og var það birt á lögheimili ákærða. Í fyrirkallinu var ákærði kvaddur til að koma fyrir dóm, hlýða á ákæru, halda uppi vörnum og sæta dómi. Þá var tekið fram að sækti ákærði ekki þing mætti hann búast við því að verða handtekinn og færður fyrir dóm.

Málið var þingfest 21. júní 2017 og gögn lögð fram af hálfu ákæruvalds og brotaþola skipaður réttargæslumaður. Ákærði sótti ekki þing og boðaði ekki forföll. Lýsti sækjandi því yfir að hann myndi fela lögreglu að handtaka ákærða og færa hann fyrir dóminn. Það lánaðist lögreglu ekki og leiddi eftirgrennslan í ljós að ákærði héldi til á Spáni á óþekktum dvalarstað. Í þinghaldi 6. desember 2019 upplýsti sækjandi að ekki yrði af framsali ákærða hingað til lands vegna málsins. Hinn 20. janúar 2020 gaf dómari enn á ný út fyrirkall á hendur ákærða og var það birt í Lögbirtingablaði 24. sama mánaðar. Í fyrirkallinu var þess getið að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot þau sem hann væri ákærður fyrir og að dómur yrði lagður á málið að honum fjarstöddum. Við fyrirtöku málsins fyrr í dag var síðan ekki sótt þing af hálfu ákærða og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Með vísan til 1. mgr. 161. gr. laga nr. 88/2008 um meðferð sakamála verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar og önnur skilyrði ákvæðisins eru einnig uppfyllt í málinu. Brot ákærða teljast því sönnuð og varða þau við tilgreind lagaákvæði í ákæru, sbr. nú 14. og 58. gr. laga nr. 77/2019 hvað umferðarlagabrot ákærða varðar.

III

Í málinu krefst brotaþoli miskabóta úr hendi ákærða að fjárhæð 1.500.000 krónur og bóta vegna útlagðs kostnaðar að fjárhæð 60.327 krónur. Þá krefst brotaþoli vaxta af 1.500.000 krónum samkvæmt 8. gr. laga nr. 38/2001 um vexti og verðtryggingu frá 1. september 2015 en síðan dráttarvaxta af 1.560.327 krónum samkvæmt 1. mgr. 6. gr., sbr. 9. gr., sömu laga að liðnum mánuði frá því ákærða var birt krafan til greiðsludags.

Samkvæmt framansögðu hefur dómurinn slegið því föstu að ákærði hafi brotið gegn brotaþola svo varði við 1. mgr. 218. gr. almennra hegningarlaga nr. 19/1940. Með hinni refsiverðu háttsemi hefur ákærði bakað sér bótaábyrgð gagnvart brotaþola á grundvelli bliðar 1. mgr. 26. gr. skaðabótalaga nr. 50/1993, sbr. einnig 1. mgr. 1. gr. sömu laga hvað útlagðan kostnað varðar.

Bætur fyrir miska skulu ákvarðaðar eftir því sem sanngjarnt þykir og við mat á fjárhæð þeirra skal einkum líta til alvarleika brotsins, sakarstigs brotamanns, huglægrar upplifunar brotaþola og loks umfangs tjónsins. Samkvæmt þessum sjónarmiðum og að broti ákærða virtu, þar með talið þeim afleiðingum sem brotið hafði í för með sér fyrir brotaþola, þykja miskabætur henni til handa samkvæmt dómvenju réttilega ákvarðaðar 900.000 krónur. Þá dæmist ákærði jafnframt til þess að greiða brotaþola bætur vegna útlagðs kostnaðar að fjárhæð 60.327 krónur, en sá hluti kröfu brotþola er að fullu studdur gögnum.

Um vexti og dráttarvexti af kröfu brotaþola fer svo sem í dómsorði greinir, en bótakrafan var birt ákærða er hann gaf skýrslu hjá lögreglu 10. ágúst 2016.

IV

Ákærði á nokkurn sakarferil að baki. Hann hlaut dóm árið 2006, meðal annars vegna líkamsárásar, en hefur einnig sætt refsingum fyrir umferðarlagabrot, auðgunarbrot og fíkniefnalagabrot. Síðast hlaut ákærði dóm í Héraðsdómi Reykjaness 1. október 2015. Var ákærða þá gert að sæta fangelsi í 105 daga fyrir umferðarlagabrot.

Brot ákærða samkvæmt ákærulið 1 var framið fyrir uppkvaðningu dóms Héraðsdóms Reykjaness 1. október 2015. Brot ákærða samkvæmt ákærulið 2 eru síðar framin. Ákvörðun refsingar ákærða nú ber því að tiltaka bæði eftir fyrirmælum 77. og 78. gr. almennra hegningarlaga nr. 19/1940. Refsing ákærða ákveðst sex mánaða fangelsi. Engin efni eru til þess að skilorðsbinda refsinguna.

Eftir úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða sakarkostnað samkvæmt framlögðu sakarkostnaðaryfirliti lögreglustjórans á höfuðborgarsvæðinu, dagsettu 23. janúar 2017, samtals 92.000 krónur, vegna öflunar áverkavottorða. Ákærði greiði jafnframt þóknun skipaðs réttargæslumanns brotaþola, Ó-kk-ef A-kk-ef B-kk-ef lögmanns, sem eftir umfangi málsins og að teknu tilliti til tímaskýrslu lögmannsins þykir réttilega ákveðin, svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, X, sæti fangelsi í sex mánuði.

Ákærði greiði 977.360 krónur í sakarkostnað, þar með talda þóknun skipaðs réttargæslumanns brotaþola, Ó-kk-ef A-kk-ef B-kk-ef lögmanns, 885.360 krónur að virðisaukaskatti meðtöldum.

Ákærði greiði brotaþola, A, kt. [...], 960.327 krónur, auk vaxta samkvæmt 8. gr. laga nr. 38/2001 um vexti og verðtryggingu af 900.000 krónum frá 1. september 2015 til 10. september 2016, en dráttarvaxta samkvæmt 1. mgr. 6. gr. sömu laga af 960.327 krónum frá þeim degi til greiðsludags.

K-kk-nf H-kk-nf sakarkostnað samkvæmt framlögðu sakarkostnaðaryfirliti lögreglustjórans á höfuðborgarsvæðinu, dagsettu 23. janúar 2017, samtals 92.000 krónur, vegna öflunar áverkavottorða. Ákærði greiði jafnframt þóknun skipaðs réttargæslumanns brotaþola, Ó-kk-ef A-kk-ef B-kk-ef lögmanns, sem eftir umfangi málsins og að teknu tilliti til tímaskýrslu lögmannsins þykir réttilega ákveðin, svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, X, sæti fangelsi í sex mánuði.

Ákærði greiði 977.360 krónur í sakarkostnað, þar með talda þóknun skipaðs réttargæslumanns brotaþola, Ó-kk-ef A-kk-ef B-kk-ef lögmanns, 885.360 krónur að virðisaukaskatti meðtöldum.

Ákærði greiði brotaþola, A, kt. [...], 960.327 krónur, auk vaxta samkvæmt 8. gr. laga nr. 38/2001 um vexti og verðtryggingu af 900.000 krónum frá 1. september 2015 til 10. september 2016, en dráttarvaxta samkvæmt 1. mgr. 6. gr. sömu laga af 960.327 krónum frá þeim degi til greiðsludags.

K-kk-nf H-kk-nf